
	Comisia pentru buget, finanţe şi bănci


	
	Bucureşti,        

Nr. 22/109/23.05.2012


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr. 117/2010 pentru modificarea şi completarea Legii nr. 571/2003 privind Codul Fiscal şi reglementarea unor măsuri financiar-fiscale,  cu care comisia noastră a fost sesizată în fond cu adresa Biroului Permanent nr.PL.x 153 din  30 martie 2011.

	PREŞEDINTE,

Maria Eugenia Barna




Parlamentul  României

	Comisia pentru buget, finanţe şi bănci
	
	Bucureşti,    

Nr. 22/109/23.05.2012


RAPORT

asupra proiectului de Lege privind aprobarea Ordonanţei de urgenţă a Guvernului nr. 117/2010 pentru modificarea şi completarea Legii nr. 571/2003 privind Codul Fiscal 
şi reglementarea unor măsuri financiar-fiscale
Cu adresa nr. PLx 153 din 30 martie 2011, Biroul Permanent conform art.95 şi 115 din Regulamentul Camerei Deputaţilor, republicat, a sesizat pentru examinare şi avizare în fond, în procedură de urgenţă, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr. 117/2010 pentru modificarea şi completarea Legii nr. 571/2003 privind Codul Fiscal şi reglementarea unor măsuri financiar-fiscale.

În şedinţa din ziua de luni 19 martie 2012, Camera Deputaţilor, în temeiul art. 70 din Regulamentul Camerei Deputaţilor, republicat, a hotărât retrimiterea proiectului de Lege privind aprobarea Ordonanţei de urgenţă a Guvernului nr. 117/2010 pentru modificarea şi completarea Legii nr. 571/2003 privind Codul Fiscal şi reglementarea unor măsuri financiar-fiscale în vederea întocmirii raportului.
 Menţionăm că acest proiect de Lege nu a avut un raport iniţial din partea Comisiei  fiind inclus în ordinea de zi a Camerei Deputaţilor în condiţiile art. 37 lit. c) şi art. 86 alin. (2) din Regulamentul Camerei Deputaţilor.
Proiectul de Lege are ca obiect de reglementare modificarea şi completarea Legii nr. 571/2003 privind Codul fiscal, cu modificările şi completările ulterioare în scopul transpunerii în legislaţia naţională a Directivelor Uniunii Europene nr. 162/2009, nr. 8/2008, nr. 12/2010 şi nr. 23/2010, cu aplicabilitate de la 1 ianuarie 2011.

De asemenea se aduc modificări şi completări Legii nr. 95/2006 privind reforma în domeniul sănătăţii, cu modificările şi completările ulterioare, Legii nr. 678/2001 privind prevenirea şi combaterea traficului de personae, cu modificările şi completările ulterioare, Ordonanţei de urgenţă a Guvernului nr. 158/ 2005 privind concediile şi indemnizaţiile de asigurări sociale de sănătate, cu modificările şi completările ulterioare, Legii nr. 76/2002 privind sistemul asigurărilor pentru şomaj şi stimularea forţei de muncă, cu modificările şi completările ulterioare, Ordonanţei de urgenţă nr. 58/2010 pentru modificarea şi completarea Legii nr 571/ 2003 privind Codul fiscal şi alte măsuri financiar-fiscale, Ordonanţei Guvernului nr. 92/2003 privind Codul de procedură fiscală, cu modificările şi completările ulterioare, precum şi Ordonanţei de urgenţă a Guvernului nr. 77/2009 privind  organizarea şi exploatarea jocurilor de noroc, cu modificările şi completările ulterioare.
La întocmirea raportului s-au avut în vedere avizele  Consiliului legislativ, Comisiei pentru politică economică, reformă şi privatizare, Comisiei pentru industrii şi servicii şi Comisiei juridice, de disciplină şi imunităţi.
Proiectul de Lege a fost adoptat de Senat în condiţiile articolului 115 alineatul (5) teza a III-a din Constituţia României, republicată.
Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .

În raport de obiectul şi conţinutul său, proiectul de Lege face parte din categoria legilor organice.
La lucrările comisiei şi-au înregistrat prezenţa un număr de  17 deputaţi, din totalul de 33 membri ai comisiei.

Raportul comisiei a fost adoptat cu majoritate voturi de către deputaţii prezenţi la dezbateri.

In urma dezbaterii,  în şedinţa din data de 17.04.2012, comisia propune Plenului Camerei Deputaţilor adoptarea  proiectului de Lege privind aprobarea Ordonanţei de urgenţă a Guvernului nr. 117/2010 pentru modificarea şi completarea Legii nr. 571/2003 privind Codul Fiscal şi reglementarea unor măsuri financiar-fiscale, cu amendamentele admise prezentate în anexa nr. 1 şi amendamentle respinse prezentate în anexa nr. 2.
	PREŞEDINTE,

Maria Eugenia Barna
	SECRETAR,

Nicolae Bud


Anexa 1
I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

 
	Nr. crt.
	Text OUG nr.117/2010
	Text Senat


	Text propus de Comisie

(autorul amendamentului)
	Motivarea 
amendamentelor propuse

	1. 
	
	L E G E

privind aprobarea  Ordonanţei de urgenţă a Guvernului nr. 117/2010 pentru modificarea şi completarea Legii nr. 571/2003 privind Codul fiscal şi reglementarea unor măsuri financiar-fiscale
	L E G E

privind aprobarea  Ordonanţei de urgenţă a Guvernului nr. 117/2010 pentru modificarea şi completarea Legii nr. 571/2003 privind Codul fiscal şi reglementarea unor măsuri financiar-fiscale
	 

	2. 
	
	Articol unic.- Se aprobă Ordonanţa de urgenţă a Guvernului nr. 117 din 23 decembrie 2010 pentru modificarea şi completarea Legii nr.571/2003 privind Codul fiscal şi reglementarea unor măsuri financiar-fiscale, publicată în Monitorul Oficial al României, Partea I, nr. 891 din 30 decembrie 2010.
	Articol unic.- Se aprobă Ordonanţa de urgenţă a Guvernului nr. 117 din 23 decembrie 2010 pentru modificarea şi completarea Legii nr.571/2003 privind Codul fiscal şi reglementarea unor măsuri financiar-fiscale, publicată în Monitorul Oficial al României, Partea I, nr. 891 din 30 decembrie 2010, cu următoarele modificări şi completări:


	

	3. 
	ORDONANŢĂ DE URGENŢĂ

pentru modificarea şi completarea Legii nr. 571/2003 privind Codul fiscal şi reglementarea unor măsuri financiar-fiscale
	nemodificat


	nemodificat


	

	4. 
	Art. 20613  

(2) Se consideră produs intermediar şi orice băutură fermentată liniştită prevăzută la art. 20612 alin. (1) lit. a), care are o concentraţie alcoolică ce depăşeşte 5,5% în volum şi care nu rezultă în întregime din fermentare, iar ponderea de alcool absolut (100%) este în proporţie de peste 50% provenită din baza fermentată liniştită, inclusiv vin şi bere. 

(OG 30/2011)
	
	1. La articolul I după punctul 87 se introduce un nou punct, punctul 871, cu următorul cuprins: 
871. La articolul 20613 , alineatul (2) se modifică şi va avea următorul cuprins:

(2) Se consideră produs intermediar şi orice băutură fermentată liniştită prevăzută la art. 20612 alin. (1) lit. a), care are o concentraţie alcoolică ce depăşeşte 5,5% în volum şi care nu rezultă în întregime din fermentare, iar ponderea volumică este în proporţie de peste 50% provenită din baza fermentată liniştită, inclusiv vin şi bere.”

Autori: 

Dp.William Brînză – PD-L

Dp. Adrian Gurzău - PD-Ldonulomnul
	

	5. 
	La titlul VII „Accize şi alte taxe speciale”, în anexa nr. 1, la nr. crt. 3 „Băuturi fermentate, altele decât bere şi vinuri”, subpunctul 3.1 „liniştite”, nivelul accizei prevăzut în coloana 5 se modifică şi va fi de 100 euro/hl de produs.

La titlul VII, în anexa nr. 1, la nr. crt. 4 „Produse intermediare”, nivelul accizei prevăzut în coloana 5 se modifică şi va fi de 165 euro/hl de produs.
(OG 30/2011)
	
	2. La articolul I după punctul 93 se introduce un nou punct, punctul 931, cu următorul cuprins: 
931. 1. La titlul VII – Accize şi alte taxe speciale”, în anexa nr.1, la nr. crt. 3„Băuturi fermentate, altele decât bere şi vinuri”, subpunctul 3.1 „liniştite”, nivelul accizei prevăzut în coloana 3 se modifică şi va fi de 0,00 euro/hl produs.

2. La titlul VII, „Accize şi alte taxe speciale” în anexa nr. 1, la            nr. crt. 4 „Produse intermediare”, nivelul accizei prevăzut în coloana 3 se modifică şi va fi de 65,00 euro/hl produs.”

Autori: 

Dp.William Brînză – PD-L

Dp. Adrian Gurzău - PD-L
	


ANEXA 2

II. Amendamente respinse

În cursul dezbaterii, Comisia a respins următoarele amendamente:

	Nr. crt.
	Text Iniţial
	Amendamentul propus şi

 autorul acestuia
	Motivarea 
	Camera decizională

	1. 
	
	La articolul 7 alineatul (1) după punctul 131 se introduce un nou punct, pct.l32, cu următorul cuprins:

„(132) Bioetanolul este un produs energetic care reprezintă alcoolul etilic realizat în antrepozitele fiscale de producţie a bioetanolului fiind destinat utilizării în producţia altor produse energetice şi în industria chimică pentru obţinerea monomerilor tip etilena (etena)."

Autori: domnul William Brînză, domnul Adrian Gurzău- deputaţi PD-L


	
	Camera Deputaților

	2. 
	
	La articolul 42 litera g) se modifică şi va avea următorul cuprins: 

g) veniturile primite ca urmare a transferului dreptului de proprietate asupra bunurilor imobile şi mobile din patrimoniul personal, altele decât câştigurile din transferul titlurilor de valoare, precum şi altele decât cele definite la cap. VIII1;
Rămân bunuri mobile la momentul înstrăinării, bunurile valorificate prin centrele de colectare, în vederea dezmembrării, care fac obiectul Programelor naţionale finanţate din bugetul de stat sau din alte fonduri publice

Autor: domnul Niţu Adrian – deputat PD-L
	
	Camera Deputaților

	3. 
	
	La articolul 20621 alineatul (2) litera b) se modifică  şi va avea următorul cuprins:

b) antrepozitele fiscale destinate exclusiv aprovizionării aeronavelor respectiv a navelor cu produse energetice, în baza certificatelor eliberate în acest sens de autoritatea competentă în domeniul aeronautic, respectiv naval;

Autor: domnul Viorel Ştefan – deputat PSD


	
	Camera Deputaților

	4. 
	
	La articolul 20621, alineatul (2) litera a) se modifică și va avea următorul cuprins: 

„Art. 2062l(2) Depozitarea exclusivă a produselor accizabile în regim suspensiv de accize poate avea loc în;

a) antrepozitele fiscale ale antrepozitarilor autorizaţi pentru producţia de produse energetice şi ale persoanelor afiliate acestora, în sensul prevăzut la titlul I art.7 pct.21, pentru un număr maxim de 8 antrepozite fiscale de depozitare pentru fiecare antrepozitar autorizat pentru producţia de astfel de produse din România, inclusiv persoanele afiliate acestuia. In înţelesul acestei prevederi, antrepozitarul autorizat pentru producţia de produse energetice este operatorul economic care deţine instalaţii şi utilaje pentru rafinarea ţiţeiului, producţia bioetanolului şi prelucrarea fracţiilor rezultate în vederea obţinerii de produse supuse accizelor."

Autor: domnul Stelian Fuia – deputat PD-L


	
	Camera Deputaților

	5. 
	
	La articolul 20621 alineatul (8) se modifică  şi va avea următorul cuprins:

"(8) Fac excepţie de la prevederile alin. (6) antrepozitele fiscale care livrează produse energetice către aeronave sau nave, în condiţiile prevăzute în normele metodologice."

Autor: domnul Viorel Ştefan – deputat PSD


	
	Camera Deputaților

	6. 
	
	La articolul 20654 după alineatul (6) se introduc două noi alineate ce vor avea următorul cuprins:


„(7) In cazul antrepozitarului autorizat exclusiv pentru producţie de bioetanol, destinat utilizării în producţia de produse energetice, valoarea accizelor care constituie baza de calcul pentru stabilirea garanţiei se determină prin aplicarea cotei de acciză aferente benzinei fără plumb.

(8) Denaturarea bioetanolului se realizează în antrepozite fiscale de producţie şi depozitare autorizate pentru această operaţiune, sub supravegherea autorităţii vamale teritoriale."

Autor: domnul Stelian Fuia – deputat PD-L


	
	Camera Deputaților

	7. 
	91. Articolul 20659 se abrogă.
	Art. 20659. - (1) Este scutit de la plata accizelor tutunul prelucrat, atunci când este destinat în exclusivitate testelor ştiinţifice şi celor privind calitatea produselor. 

   (2) Modalitatea şi condiţiile de acordare a scutirilor prevăzute la alin. (1) vor fi reglementate prin normele metodologice.

Autor: doamna Maria Eugenia Barna – deputat grup parlamentar progresist

	
	Camera Deputaților

	8. 
	
	La articolul I punctul 99, după alineatul (1) al articolului 2963 se introduce un nou alineat, alin. (2), cu următorul cuprins:
„(2) Fac excepţie de la aplicarea prevederilor alin.(1) persoanele asimilate angajatorului pentru contractele civile şi cele de colaborare încheiate în temeiul prevederilor art.38 alin.(6) din Legea nr. 96/2006 privind Statutul deputaţilor şi al senatorilor, republicată, cu modificările şi completările ulterioare, precum şi art. 18 din Legea nr. 53/1991 privind indemnizaţiile şi celelalte drepturi ale senatorilor şi deputaţilor, precum şi salarizarea personalului din aparatul Parlamentului României, republicată, cu modificările şi completările ulterioare.

Autor: domnul deputat Adrian Niţu- deputat PD-L

 Articolul  2969  se modifică şi va avea următorul cuprins:

Art. 2969 - Pentru persoanele prevăzute la art. 2963 lit. f) pct. 4 şi 5, baza lunară de calcul al contribuţiei de asigurări sociale de sănătate datorate bugetului Fondului naţional unic de asigurări sociale de sănătate se stabileşte prin deducerea din venitul din pensie a unei sume lunare de 740 lei pentru care nu se datorează şi nu se calculează contribuţia lunară de asigurări sociale de sănătate. 
Autor: domnul Viorel Ştefan – deputat PSD

 
	
	Camera Deputaților

	9. 
	
	Art. 29615
 „p) următoarele avantaje primite în legătură cu o activitate dependentă:

    1. utilizarea  unui vehicul din patrimoniul afacerii, în vederea deplasării de la domiciliu la locul de muncă şi invers;

    2. cazarea şi hrana acordate în natură, în unităţile proprii;

    3. permisele de călătorie pe orice mijloace de transport;

    4. primele de asigurare plătite de către suportator pentru salariaţii proprii, altele decât cele obligatorii.”

Autor: domnul Niţu Adrian – deputat PD-L
	
	Camera Deputaților

	10. 
	Art. 29615, litera b):

b) ajutoarele de înmormântare, ajutoarele pentru pierderi produse în gospodăriile proprii ca urmare a calamităţilor naturale, ajutoarele pentru bolile grave şi incurabile, ajutoarele pentru naştere, veniturile reprezentând cadouri pentru copiii minori ai salariaţilor, cadourile oferite salariatelor, contravaloarea transportului la şi de la locul de muncă al salariatului, costul prestaţiilor pentru tratament şi odihnă, inclusiv transportul pentru salariaţii proprii şi membrii de familie ai acestora, acordate de angajator pentru salariaţii proprii sau alte persoane, astfel cum este prevăzut în contractul de muncă. Cadourile oferite de angajatori în beneficiul copiilor minori ai angajaţilor, cu ocazia Paştelui, zilei de 1 iunie, Crăciunului şi a sărbătorilor similare ale altor culte religioase, precum şi cadourile oferite salariatelor cu ocazia zilei de 8 martie nu intră în baza de calcul, în măsura în care valoarea cadoului oferit fiecărei persoane, cu orice ocazie dintre cele de mai sus, nu depăşeşte 150 lei;


	Art. 29615, litera b) se modifică şi va avea următorul cuprins:

b) ajutoarele de înmormântare, ajutoarele de deces şi ajutoarele suplimentare acordate în caz de deces, conform legislaţiei în vigoare, sumele reprezentând plăţile compensatorii şi ajutoarele la trecerea în rezervă sau direct în retragere, respectiv la încetarea raporturilor de serviciu, cu drept la pensie, ajutoarele pentru pierderi produse în gospodăriile proprii ca urmare a calamităţilor naturale, ajutoarele pentru bolile grave şi incurabile, ajutoarele pentru naştere, veniturile reprezentând cadouri pentru copiii minori ai salariaţilor, cadourile oferite salariatelor, contravaloarea transportului la şi de la locul de muncă al salariatului, costul prestaţiilor pentru tratament şi odihnă, inclusiv transportul pentru salariaţii proprii şi membrii de familie ai acestora, acordate de angajator pentru salariaţii proprii sau alte persoane, astfel cum este prevăzut în contractul de muncă. Cadourile oferite de angajatori în beneficiul copiilor minori ai angajaţilor, cu ocazia Paştelui, zilei de 1 iunie, Crăciunului şi a sărbătorilor similare ale altor culte religioase, precum şi cadourile oferite salariatelor cu ocazia zilei de 8 martie nu intră în baza de calcul, în măsura în care valoarea cadoului oferit fiecarei persoane, cu orice ocazie dintre cele de mai sus, nu depăşeşte 150 lei;

Autori:

 Preda Cezar-Florin – deputat PDL

Costica Canacheu – deputat PDL

Stan  Ion – deputat PSD

Verestoy Attilla – senator UDMR

Atanasiu Theodor – deputat PNL

Bălan Ioan – deputat PDL

Savu Daniel – senator PSD

David Cristian – senator PNL


	
	Camera Deputaților

	11. 
	Art. 29615, litera o):

o) tichetele de masă, tichetele de vacanţă, tichetele cadou şi tichetele de creşă, acordate potrivit legii;


	Art. 29615, litera o) se modifică şi va avea următorul cuprins: 

o) tichetele de masă, tichetele de vacanţă, tichetele cadou şi tichetele de creşă, precum şi drepturile de hrană acordate de angajatori, potrivit legii;

Autori:

 Preda Cezar-Florin – deputat PDL

Costica Canacheu – deputat PDL

Stan  Ion – deputat PSD

Verestoy Attilla – senator UDMR

Atanasiu Theodor – deputat PNL

Bălan Ioan – deputat PDL

Savu Daniel – senator PSD

David Cristian – senator PNL


	
	Camera Deputaților

	12. 
	Art. 29616, alin. (3) litera a):

a) Drepturile de soldă lunară, indemnizaţiile, primele, premiile, sporurile şi alte drepturi ale cadrelor militare în activitate şi ale funcţionarilor publici cu statut special, acordate potrivit legi;
	Art. 29616, alin. (3) litera a) se modifică şi va avea următorul cuprins:

a) Drepturile de soldă lunară, indemnizaţiile, primele, premiile, sporurile şi alte drepturi ale personalului militar şi ale funcţionarilor publici cu statut special, acordate potrivit legii;
Autori:

 Preda Cezar-Florin – deputat PDL

Costica Canacheu – deputat PDL

Stan  Ion – deputat PSD

Verestoy Attilla – senator UDMR

Atanasiu Theodor – deputat PNL

Bălan Ioan – deputat PDL

Savu Daniel – senator PSD

David Cristian – senator PNL
	
	Camera Deputaților

	13. 
	
	   Art.2 - (3) Monitorizarea activităţilor din domeniul jocurilor de noroc se realizează de către Ministerul Finanţelor Publice, direct sau împreună cu alte instituţii ale statului, în condiţiile legii. Pentru  anumite tipuri de jocuri de noroc, monitorizarea poate fi încredinţată, sub directa supraveghere a comisiei, altor instituţii şi autorităţi de stat abilitate sau altor instituţii şi autorităţi de stat abilitate împreună cu operatori economici autorizaţi în acest sens.    

Autor: domnul Niţu Adrian – deputat PD-L

	
	

	14. 
	
	Se introduce un nou punct:

11. Articolul 10, alineatul (1) litera d) va avea următorul cuprins:

” ”d) jocurile tip slot-machine, dacă evenimentele sunt organizate în prezenţa fizică a participanţilor prin intermediul maşinilor, utilajelor şi instalaţiilor specifice, inclusiv a terminalelor exploatate de CN Loteria Română sub denumirea de terminale de videoloterie, iar câştigul depinde de hazard”

Autor: domnul Adrian Merka – deputat minorităţi


	
	Camera Deputaților

	15. 
	 2.La articolul 13, după alineatul (3) se introduc patru noi alineate, alineatele (4)-(7), cu următorul cuprins:

"(4) Organizatorii de jocuri de noroc caracteristice activităţii cazinourilor, permit accesul în locaţiile autorizate numai pe baza unui bilet de intrare, valabil pentru 24 de ore în intervalul 8,00- 8,00, pentru fiecare persoană, iar organizatorii de jocuri de noroc tip slot-machine încasează biletul de intrare numai de la jucători.


	La articolul 13, după alineatul (3) se introduc patru noi alineate, alineatele (4)-(7), cu următorul cuprins:

„(4) Organizatorii de jocuri de noroc caracteristice  activităţii cazinourilor, permit accesul în locaţiile autorizate numai pe baza unui bilet de intrare, valabil pentru 24 de ore în intervalul 8.00-8.00, pentru fiecare persoană. 
(41) Organizatorii de jocuri de noroc tip slot machine, indiferent de modul în care sunt organizate acestea, inclusiv on-line, au obligația să achiziționeze biletele de intrare, să le pună la dispoziția jucătorilor și să îi înștiințeze pe aceștia de obligația de a achiziționa biletul de intrare. Obligația de a achiziționa biletul de intrare de la organizatori aparține jucătorului. Jucătorul are obligația păstrării biletului pe perioada valabilității acestuia.

(42) În cazul jocurilor de noroc on-line de tip slot-machine, organizatorul încasează biletul de intrare prin tragerea contravalorii acestuia din contul jucătorului după ce acesta și-a exprimat acordul în acest sens.
Autor: domnul Adrian Merka – deputat minorităţi

	
	Camera Deputaților

	16. 
	5.La articolul 17, alineatul (3) se modifică şi va avea următorul cuprins:

"(3) Comisia poate dispune, pentru o perioadă de cel mult 6 luni, măsura suspendării licenţei de organizare a jocurilor de noroc pentru nerespectarea, în mod repetat, de către organizator a prevederilor art. 13 alin. (4), (5), (6) sau (7), pentru nerespectarea regulamentelor de joc care au făcut obiectul aprobării, având ca rezultat prejudicierea participanţilor la jocul de noroc respectiv, sau a autorizaţiei de exploatare a jocurilor de noroc în cazurile pentru care s-a prevăzut prin normele de aplicare a prezentei ordonanţe de urgenţă măsura de suspendare a autorizaţiei, după caz."


	Se abrogă.

Autor: domnul Adrian Merka – deputat minorităţi

	
	Camera Deputaților

	17. 
	
	Art. 191 (1) Controlul tehnic, monitorizarea şi supravegherea pentru jocurile de noroc  de tip pariuri on-line organizate prin intermediul sistemelor de comunicaţii de tip internet, sisteme de telefonie fixă sau mobilă, jocurile bingo organizate prin intermediul sistemelor de comunicaţii de tip internet, sisteme de telefonie fixă sau mobilă, jocuri de noroc on-line   organizate prin intermediul sistemelor de comunicaţii de tip internet, sisteme de telefonie fixă ori mobilă se realizează de instituţii sau autorităţi de stat, abilitate în acest sens sau de instituţii sau autorităţi de stat, abilitate în acest sens împreună cu operatori economici autorizaţi de comisie.

Autor: domnul Niţu Adrian – deputat PD-L

	
	Camera Deputaților

	18. 
	După articolul 26 se introduce un nou articol, articolul 261, cu următorul cuprins:

Art. 261. Nerespectarea prevederilor art. 13 alin. (4), (5), (6) sau (7) constituie contravenţie şi se pedepseşte cu amendă de la 200 lei la 500 lei, pentru persoanele fizice, şi cu amendă de la 2.000 lei la 5.000 lei, pentru persoanele juridice."

	Art. 261. Nerespectarea prevederilor art. 13 alin. (4), (41), (42), (5), (6) sau (7) constituie contravenţie şi se pedepseşte cu amendă de la 200 lei la 500 lei, pentru persoanele fizice, şi cu amendă de la 2.000 lei la 5.000 lei, pentru persoanele juridice."
Autor: domnul Adrian Merka – deputat minorităţi

	
	Camera Deputaților

	19. 
	
	Art.29 - (1) Pentru acoperirea riscului de neplată   a obligaţiilor faţă de bugetul general consolidat, organizatorii de jocuri de noroc şi operatorii economici autorizaţi să exercite împreună cu instituţii sau autorităţi de stat, abilitate în acest sens, controlul tehnic, monitorizarea şi supravegherea pentru jocurile de noroc de tip pariuri on-line organizate prin intermediul sistemelor de comunicaţii de tip internet, sisteme de telefonie fixă sau mobilă, jocurile bingo organizate prin intermediul sistemelor de comunicaţii de tip internet, sisteme de telefonie fixă sau mobilă, jocuri de noroc on-line organizate prin intermediul sistemelor de comunicaţii de tip internet, sisteme de telefonie fixă sau mobilă, sunt obligaţi să constituie un fond de garanţie, pentru fiecare maşină electronică cu câştiguri, masă de joc din cazinou ori pentru fiecare locaţie, pentru activitatea operatorului economic prevazut la art. 191alin.(1), după caz, până la data depunerii documentaţiei în vederea acordării licenţei de organizare a  jocurilor de noroc sau autorizarii ca operator economic prevazut la art. 191 alin(1), în favoarea organului fiscal teritorial la care sunt înregistraţi, prin:
(8) Nivelul garanţiilor pentru acoperirea riscului de neplată este următorul:

       i) 10.000.000 lei pentru operatorii economici prevăzuţi la art. 191 alin. (1);
Autor: domnul Niţu Adrian – deputat PD-L

	
	Camera Deputaților

	20. 
	7.La anexă, după punctul 3 se introduce un nou punct, punctul 4, cu următorul cuprins:

"4. Taxa de acces pentru jocurile de noroc caracteristice activităţii cazinourilor şi pentru jocurile tip slot-machine:

 (A) Pentru jocurile de noroc caracteristice activităţii cazinourilor: 20 lei;
 (B) Pentru jocurile de noroc tip slot-machine: 5 lei."


	La anexă, după punctul 3 se introduce un nou punct, punctul 4, cu următorul cuprins:

”4. Taxa de acces pentru jocurile de noroc caracteristice activității cazinourilor, pentru jocurile tip slot-machine și pentru jocurile on-line:
A. Pentru jocurile de noroc caracteristice activității cazinourilor                                                                20 lei;

 B. Pentru jocurile tip slot machine                      5 lei.”.

C. Pentru jocurile de noroc on-line                      5 lei ”
Autor: domnul Adrian Merka – deputat minorităţi

	
	Camera Deputaților

	21. 
	1.La articolul 26, alineatul (2) se modifică şi va avea următorul cuprins:

    "(2) Pentru contribuabilii care au sedii secundare, plătitor de obligaţii fiscale este contribuabilul, inclusiv pentru impozitul pe venitul din salarii datorat de salariaţii care îşi desfăşoară activitatea la sediile secundare înregistrate fiscal, potrivit legii, ca plătitoare de salarii şi venituri asimilate salariilor."


	La articolul IV, punctul 1, se modifică şi va avea următorul cuprins:  

1. La articolul 26, alineatul (2) se modifică şi va avea următorul cuprins:

    "(2) Pentru contribuabilii care au sedii secundare, plătitor de obligaţii fiscale este contribuabilul, cu excepţia impozitului pe venitul din salarii pentru care plătitor de impozit este sediul secundar obligat, potrivit legii, să se înregistreze ca plătitor de salarii şi de venituri asimilate salariilor.”

Autor: domnul Niţu Adrian – deputat PD-L

La articolul IV, după punctul 1, se introduc două noi puncte, pct. 11 şi pct. 12, cu următorul cuprins:
11. La articolul 26, după alineatul (2) se introduce un nou alineat, alin. (3), cu următorul cuprins:

 (3) Contribuabilii prevăzuţi la alin.(2) au obligaţia de a declara, în numele sediilor secundare înregistrate fiscal, impozitul pe venitul din salarii datorat, potrivit legii, de acestea.”

Autor: domnul Niţu Adrian – deputat PD-L

	
	Camera Deputaților

	22. 
	
	La articolul IV, după punctul 1, se introduce un nou punct, punctul 11, cu următorul cuprins:  

11. La art.32, alin.(2) se modifică şi va avea următorul cuprins:

„(2) În cazul impozitului pe venit şi contribuţiilor sociale, prin hotărâre a Guvernului se poate stabili altă competenţă specială de administrare.”

      Autor: domnul Niţu Adrian – deputat PD-L

	
	Camera Deputaților

	23. 
	2. Articolul 34 se modifică şi va avea următorul cuprins:

    "ARTICOLUL 34

    Competenţa în cazul sediilor secundare

    Competenţa pentru înregistrarea fiscală a sediilor secundare ca plătitoare de salarii şi venituri asimilate salariilor, potrivit legii, revine organului fiscal în a cărui rază teritorială acestea se află situate."


	La articolul IV, punctul 2, se modifică şi va avea următorul cuprins:  

 “2. Articolul 34 se modifică şi va avea următorul cuprins:

   "ARTICOLUL 34

    Competenţa în cazul sediilor secundare

 (1) În cazul sediilor secundare înregistrate fiscal, potrivit legii, competenţa teritorială pentru administrarea impozitului pe venitul din salarii datorat de acestea revine organului fiscal competent pentru administrarea obligaţiilor datorate de contribuabilul care le-a înfiinţat.

 (2) Competenţa pentru înregistrarea fiscală a sediilor secundare ca plătitoare de salarii şi venituri asimilate salariilor, potrivit legii, revine organului fiscal în a cărui rază teritorială acestea se află situate."

Autor: domnul Niţu Adrian – deputat PD-L

	
	Camera Deputaților

	24. 
	
	La articolul IV, după punctul 2, se introduc două noi puncte,  punctul 21 şi 22, cu următorul cuprins:  

21. Articolul 47 se modifică si va avea urmatorul cuprins:

"ARTICOLUL 47

Desfiinţarea sau modificarea actelor administrativ fiscale

 (1) Actul administrativ fiscal poate fi modificat, anulat sau desfiinţat în condiţiile prezentului cod.

(2) Anularea ori desfiinţarea totală sau parţială cu titlu irevocabil, potrivit legii, a actelor administrative fiscale prin care s-au stabilit creanţe fiscale principale atrage anularea, desfiinţarea ori modificarea atât a actelor adminstrative fiscale prin care s-au stabilit creanţe fiscale accesorii aferente creanţelor fiscale principale individualizate în actele administrative fiscale anulate ori desfiinţate, cât şi a actelor administrative fiscale subsecvente emise în baza actelor administrative fiscale anulate sau desfiinţate, chiar dacă actele administrative fiscale prin care s-au stabilit creanţe fiscale accesorii sau actele administrative fiscale subsecvente au rămas definitive în sistemul căilor administrative de atac sau judiciare. În acest caz, organul fiscal emitent, din oficiu sau la cererea contribuabilului, va emite un nou act administrativ fiscal prin care va desfiinţa actele administrative fiscale prin care s-au stabilit creanţe fiscale accesorii sau actele administrative fiscale subsecvente.

(3) Se anulează ori desfiinţează, total sau parţial, chiar dacă împotriva acestora s-au exercitat sau nu căi de atac, actele administrative fiscale prin care s-au stabilit, în mod eronat, creanţe fiscale accesorii aferente creanţelor fiscale principale prin orice modalitate.”

22 La articolul 83, după alineatul (3) se introduc două noi alineate, alineatele (31) şi (32), cu următorul cuprins:

„(31) Data depunerii declaraţiilor prin mijloace electronice de transmitere la distanţă pe portalul e-România, este data validării acestora, astfel cum rezultă din mesajul electronic de confirmare a validării declaraţiei, transmis de sistemul de validare şi tranzacţionare a informaţiilor.

(32) Prevederile alin.(31) se aplică corespunzător şi Declaraţiilor privind obligaţiile de plată a contribuţiilor sociale, impozitului pe venit şi evidenţa nominală a persoanelor asigurate, depuse la organul fiscal competent sau la oficiile acreditate de Ministerul Finanţelor Publice, în format hârtie, semnat şi ştampilat, conform legii.” 

Autor: domnul Niţu Adrian – deputat PD-L


	
	Camera Deputaților

	25. 
	
	La articolul IV, după punctul 4, se introduce un nou punct, punctul 5, cu următorul cuprins:

5. Alineatul (6) al articolului 114 se modifică şi va avea următorul cuprins:
“ (6) Cererea poate fi depusă în termen de cinci ani, sub sancţiunea decăderii. Termenul începe să curgă de la data de 1 ianuarie a anului următor celui în care s-a efectuat plata.”

Autor: domnul Niţu Adrian – deputat PD-L

	
	Camera Deputaților

	26. 
	
	La articolul IV, după punctul 5, se introduc patru noi puncte, punctele 6-9, cu următorul cuprins:

6. Alineatul (27) al art. 114 se modifică şi va avea următorul cuprins:

„(27) Prin excepţie de la alin. (22), în cazul în care debitorii beneficiază de înlesniri la plată potrivit reglementărilor legale în vigoare ori debitorii se află sub incidenţa Legii nr. 85/2006 privind procedura insolvenţei, cu modificările ulterioare, şi efectuează plăţi după comunicarea somaţiei, distribuirea sumelor achitate în contul unic se efectuează de către organul fiscal competent, potrivit ordinii prevăzute la art. 115 alin. (1) sau alin. (3), după caz, indiferent de tipul de creanţă.”
Autor: domnul Niţu Adrian – deputat PD-L
7. Alineatul (6) al articolului 114 se modifică şi va avea următorul cuprins:

“ (6) Cererea poate fi depusă în termen de cinci ani, sub sancţiunea decăderii. Termenul începe să curgă de la data de 1 ianuarie a anului următor celui în care s-a efectuat plata.”

Autor: domnul Niţu Adrian – deputat PD-L
8. La articolul 115 alineatul (1), litera b) se modifică şi va avea următorul cuprins:

„b) obligaţiile fiscale principale sau accesorii, în ordinea vechimii. În cazul stingerii creanţelor fiscale prin dare în plată se aplică prevederile art. 175 alin. (41);”.

Autor: domnul Niţu Adrian – deputat PD-L

	
	Camera Deputaților

	27. 
	
	9. La articolul 169, după alineatul (2) se introduce un nou alineat, alineatul (21), cu următorul cuprins:

„(21) Prin excepţie de la prevederile alin. (2), în cazul sumelor realizate prin plată sau compensare stingerea se face potrivit prevederilor art. 114 şi art. 115.”

Autor: domnul Niţu Adrian – deputat PD-L
	
	Camera Deputaților

	28. 
	
	Art.215 - (2) Persoanele juridice sau fizice care au calitatea de angajator, precum şi persoanele asimilate angajatorilor au obligaţia să depună lunar declaraţia privind obligaţiile de plată a contribuţiilor sociale, impozitul pe venit şi evidenţa nominală a persoanelor asigurate.”

Autor: domnul Niţu Adrian – deputat PD-L


	
	Camera Deputaților

	29. 
	
	Art.257 – (5) 

a) lunar, pentru cele prevăzute la alin. (2) lit. a) şi d) şi alin. (22).”

Autor: domnul Niţu Adrian – deputat PD-L
	
	Camera Deputaților

	30. 
	La articolul 6, alineatele (3) şi (4) se modifică şi vor avea următorul cuprins:

    "(3) Persoanele prevăzute la art. 5 lit. a) şi b) au obligaţia de a depune lunar declaraţia privind obligaţiile de plată a contribuţiilor sociale şi evidenţa nominală a persoanelor asigurate.”

	(3) Persoanele prevăzute la art. 5 lit. a) şi b) au obligaţia de a depune lunar declaraţia privind obligaţiile de plată a contribuţiilor sociale, impozitului pe venit şi evidenţa nominală a persoanelor asigurate.”

Autor: domnul Niţu Adrian – deputat PD-L


	
	Camera Deputaților

	31. 
	La articolul 38, alineatul (2) se modifică şi va avea următorul cuprins:

2) Sumele reprezentând indemnizaţii plătite de către angajatori asiguraţilor, care depăşesc suma contribuţiilor datorate de aceştia în luna respectivă, se recuperează din bugetul Fondului naţional unic de asigurări sociale de sănătate din creditele bugetare prevăzute cu această destinaţie, în condiţiile reglementate prin normele de aplicare a prezentei ordonanţe de urgenţă. Aceste sume nu pot fi recuperate din sumele constituite reprezentând contribuţii de asigurări sociale de sănătate."


	La articolul IX punctul 6, articolul 38 alineatul (2) se modifică şi va avea următorul cuprins:

2) Sumele reprezentând indemnizaţii plătite de către angajatori asiguraţilor, care depăşesc suma contribuţiilor datorate de aceştia în luna respectivă, se recuperează din contribuţiile datorate pentru lunile următoare sau din bugetul Fondului naţional unic de asigurări sociale de sănătate din creditele bugetare prevăzute cu această destinaţie, în condiţiile reglementate prin normele de aplicare a prezentei ordonanţe de urgenţă. Aceste sume nu pot fi recuperate din sumele constituite reprezentând contribuţii de asigurări sociale de sănătate."

Autor: domnul Niţu Adrian – deputat PD-L
	
	Camera Deputaților

	32. 
	
	Se propune un nou alineat (3), cu următorul cuprins:

„Prin derogare de la prevederile art. 40, pentru recuperarea sumelor reprezentând indemnizaţii achitate care depăşesc obligaţia lunară de plată a contribuţiei pentru concedii şi indemnizaţii, care puteau fi solicitate sau recuperate din contribuţiile datorate in lunile următoare în termenul general de prescripţie de 3 ani si  care nu au fost solicitate sau recuperate la data intrării în vigoare a OUG nr. 36/2010, angajatorul depune la registratura casei de asigurări de sănătate solicitarea scrisă, în condiţiile reglementate prin normele de aplicare a prezentei ordonanţe de urgenţă, până cel mai târziu la data de 30 iunie 2011."

Autor: domnul Niţu Adrian – deputat PD-L

